
MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

1/2017. (II.24.) önkormányzati rendelete

az önkormányzat 2017. évi költségvetésének megállapításáról

Martfű Város Önkormányzatának Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében az Alaptörvény 32. cikk (1) bekezdés f) pontjában meghatározott feladatkörében eljárva az államháztartásról szóló 2011. évi CXCV. törvény 23. §-a, valamint a Magyarország helyi önkormányzatairól szóló 2011. évi CLXXXIX. törvény 111.§ (3) bekezdésének felhatalmazása alapján 2017. évi költségvetéséről az alábbi rendeletet alkotja:
1. Általános rendelkezések
1.§ A rendelet hatálya a Képviselő-testületre és szerveire, valamint az önkormányzati intézményekre terjed ki.
2.§ Martfű Város Önkormányzatánál az Önkormányzat, és irányítása alatt álló költségvetési szervek (továbbiakban: intézmények) az alábbi címet alkotják:

a) Marfű Város Önkormányzata
b) Martfűi Polgármesteri Hivatal
c) Játékvár Óvoda és Bölcsőde
d)  Martfű Városi Művelődési Központ és Könyvtár
e) Martfű Város Önkormányzata Gyermekjóléti és Szociális Szolgáltató Központ

2. A költségvetés főösszegei
3.§ (1) A Képviselő-testület Martfű Város Önkormányzata 2017. évi összevont költségvetés kiadási és bevételi főösszege 1 954 955 e Ft, az alábbi bontás alapján:

a) tárgyévi költségvetési kiadások összegét
1 949 629 e Ft-ban

aa) működési kiadások
1 053 073 e Ft-ban

ab) felhalmozási kiadások
896 556 e Ft-ban

b)
tárgyévi költségvetési bevételeinek összegét
1 351 243 e Ft-ban

ba) működési bevételek
1 067 049 e Ft-ban

bb) felhalmozási bevételek
284 194 e Ft-ban

c)
tárgyévi bevételek és a kiadások egyenlegét (hiány)
598 386 e Ft-ban

ca) működési célú összegét (többlet)
13 976 e Ft-ban

cb) felhalmozási célú összegét (hiány)
612 362 e Ft-ban

d)
Finanszírozási műveletek kiadását
5 326 e Ft-ban
e)
Finanszírozási műveletek bevételét
603 712 e Ft-ban

ea) előző évi maradvány 
597 954 e Ft


eb) állami megelőlegezés
5 758 e Ft
f)
Finanszírozási műveletek egyenlegét (többlet)
598 386 e Ft-ban
állapítja meg.

(2) Az (1) bekezdés c) pontjában szereplő költségvetési bevételek és a kiadások egyenlegének fedezete a 2016. évi és 2017. évi maradvány.
(3) Az önkormányzati bevételi főösszeg forrásonkénti megbontását az 1. melléklet, az intézményenként részletezett bevételeket a 2. melléklet tartalmazza. 

(4) A Képviselő-testület a kiadások előirányzatait intézményenként előirányzat csoportok, kiemelt előirányzatok bontásban a 3. melléklet szerint hagyja jóvá.

(5)
 Az önkormányzat költségvetési létszámkeretét a Képviselő-testület a 3. mellékletben foglalt intézményi részletezés szerint 97 fő főállású foglalkoztatott és 102 fő közfoglalkoztatott munkavállalóban állapítja meg.

(6)
 A Képviselő-testület az önkormányzati intézmények költségvetési támogatását 481 805 e Ft-ban határozza meg a 4. melléklet szerinti részletezettségben.
4.§ A Képviselő-testület az Önkormányzat 2017. évi költségvetési bevételeit és költségvetési kiadásait kötelező feladatok, önként vállalt feladatok szerinti bontásban az 5. melléklet szerint hagyja jóvá. 
5.§ A működési és felhalmozási célú bevételek és kiadások 2017. évi mérlegét a Képviselő-testület a 6. mellékletben részletezettek szerint fogadja el.
6.§ A Képviselő-testület az önkormányzatnál keletkező költségvetési többlet felhasználásáról, illetve hiány kezeléséről saját hatáskörben határoz. A hitelállomány alakulását a 7. melléklet tartalmazza.
7.§ Az Önkormányzatnál 2017. évben megvalósuló európai forrásból finanszírozott programokat, projekteket a 8. melléklet tartalmazza.
8.§ A Képviselő-testület az önkormányzat felhalmozási jellegű kiadásait beruházási feladatonként és felújítási célonként a 9. mellékletben foglaltak szerint hagyja jóvá.
9.§ (1) Tájékoztató jelleggel a rendelet mellékletét képezi továbbá: 

a)  10. melléklet: a 2017. évi költségvetés számviteli mérlege,
b)  11. melléklet: az önkormányzat 2017. évi közvetett támogatásai,
c)  12. melléklet: a többéves elkötelezettséggel járó kiadásokról, 

d)  13. melléklet: a Martfű Város Önkormányzatának 2017. évi előirányzat-felhasználási ütemterve,

e)  14. melléklet: a Martfű Város Önkormányzatának 2017. évi pénzügyi likviditási ütemterve,
f)  15. melléklet: a település „Környezetvédelmi Alap” felhasználása,

g)  16. melléklet: az Önkormányzat költségvetési kiadásai,

h)  17. melléklet: Polgármesteri Hivatal kiadásai, 
i)  18. melléklet: fedezettel nem rendelkező kiadások.
3. A gazdálkodás sajátos szabályai
10.§
 A civil szervezetek támogatását 2 106 e Ft-ban, az egyéb nonprofit szervezetek támogatását 1 550 e Ft-ban, a sport támogatását a Képviselő-testület 14 000 e Ft-ban határozza meg, és felhatalmazza az Oktatási, Művelődési és Sport Bizottságot a felosztásra történő javaslat kidolgozására.
11.§ (1) Martfű Város Önkormányzata Képviselő-testületének a Helyi Vállalkozásfejlesztési Alapról szóló 1/2011. (I. 28.) önkormányzati rendelete 3. § (1) bekezdése alapján az Alap felhasználásáról év közben a Pénzügyi, Ügyrendi és Városfejlesztési Bizottság javaslatára a Képviselő-testület dönt. 

(2)  Helyi Vállalkozásfejlesztési Alap 2017. évi nyitó egyenlege 3 935 360 Ft.
12.§ Az iparűzési adó rendeletben meghatározottak alapján az iparűzési adó egy százalékának 2017. évi felhasználására előirányzott önkormányzati célok megjelölése az alábbiak lehetnek:

a)  Helyi Vállalkozásfejlesztési Alap

b)  Művelődési Központ és Könyvtár működésének támogatása

c)  Helyi közlekedés fejlesztése (közlekedésbiztonság javítása, jelzőtáblák kihelyezése, cseréje, járda felújítás, utak kátyúzása, kerékpárút építése)
13.§ (1) A Képviselő-testület Magyarország 2017. évi központi költségvetéséről szóló 2016. évi XC. törvény 59. § (6) bekezdése alapján a köztisztviselők illetményalapját 2017. január 1-jétől 42.000,- Ft-ban, a felsőfokú és a középfokú iskolai végzettségű köztisztviselők illetménykiegészítését a közszolgálati tisztviselőkről szóló 2011. évi CXCIX törvény 132.§-a, valamint a 234.§ (3) c.) és (4) bekezdése alapján egységesen 10%-ban határozza meg.
(2)  A Képviselő-testület a kérelmező köztisztviselők számára az éves költségvetés kiadási előirányzata terhére a jóváhagyott béralap 5 % -ig terjedő összeggel illetményelőleg keretet képez.

(3) 
 A Képviselő-testület a köztisztviselők Magyarország 2017. évi központi költségvetéséről szóló 2016. évi XC. törvény 59. § (4) bekezdése szerinti Cafetéria juttatását a 249/2012. (VII.31.) kormányrendelet 9. §-a figyelembevételével 200.000 Ft összegben hagyja jóvá. A keretösszeg tartalmazza a munkaadó által fizetendő járulékok összegét is.

14.§ Az év során keletkező szabad pénzeszközök az Önkormányzat bankszámláját vezető pénzintézeténél történő rövid lejáratú lekötéséről a polgármester dönt.

4. Önkormányzati tartalékok és előirányzatok módosítása
15.§ (1) A Képviselő-testület által jóváhagyott költségvetési létszámkeretek közötti átcsoportosítás a Polgármester előterjesztése alapján a Képviselő-testület hozzájárulásával történhet.

(2) Az intézmények előirányzaton felüli bevételének, illetve előző évi maradványának felhasználásáról a költségvetési szerv javaslatainak figyelembe vételével a Képviselő-testület dönt. 

A maradványból, illetve az előirányzat-maradványból a költségvetési szervet nem illeti meg:

a)  a végleges feladatelmaradás miatti összeg,

b)  meghatározott célra rendelkezésre bocsátott összegek,

c)  amelyet a tárgyévben év közben engedélyezett létszámnövekedéssel összefüggésben jóváhagyott előirányzat-növekedésből nem használt fel a létszámfeltöltés teljes, vagy részleges elmaradása miatt, illetve azt nem használták fel,

d)  a gazdálkodási szabályok megsértéséből származó maradvány.

(3) Az önkormányzat és intézményeinek a bevételi többletfelhasználását, illetve a hiány pótlásának a módját a Képviselő-testület határozza meg. 
16.§ (1) A Képviselő-testület felhatalmazza a polgármestert

a)  az önkormányzat többletbevételeinek erejéig bevételi és kiadási előirányzat biztosítására. 

b)  a kiadási előirányzatok közötti átcsoportosításra.

(2) A polgármester az (1) bekezdés szerinti előirányzat-módosításról, előirányzat átcsoportosításról szóló döntéséről a költségvetési rendelet soron következő módosítása alkalmával tájékoztatja a Képviselő-testületet.
17.§ (1) A költségvetési rendelet módosítására az Áht 34.§ (4) bekezdése alapján, valamint szükség szerint kerül sor.

(2) A polgármester az Önkormányzat várható bevételei, és az időszak elején rendelkezésre álló pénzkészlet együttes összegének alapulvételével a teljesíthető kiadásokról havi ütemezésű finanszírozási tervet készít a költségvetési rendelet elfogadásával egy időben, melyet minden előirányzat-módosítás alkalmával aktualizál. 

(3) A polgármester forrásfelhasználásról az általános tartalék előirányzat terhére évi 2 millió Ft mértékéig jogosult dönteni. Döntéséről a Képviselő-testületet a költségvetési rendelet soron következő módosítása alkalmával tájékoztatja. 
5. Intézmények előirányzatának módosítása
19.§ (1) A harmadik negyedév után felül kell vizsgálni az intézmények működési kiadásainak teljesítését, különös tekintettel az áremelkedésekre és a jogszabályi módosításokból származó többletkiadásokra. Ennek megfelelően az intézménynek kezdeményeznie kell a szükséges előirányzat módosítást.

(2) Az intézmények a közhatalmi bevételek, intézményi működési bevételek és felhalmozási bevételek módosított előirányzatán felüli többletbevételüket a Képviselő-testület előzetes engedélyével használhatják fel. Az intézmények a többletbevétel felhasználására irányuló kérelmüket a polgármesterhez nyújtják be. A Képviselő-testület a többletbevétel felhasználásának engedélyezéséről a költségvetési rendelet módosítása során dönt.

(3) Az intézmények a személyi juttatások előirányzatának átmeneti megtakarítása terhére tartós kötelezettséget nem vállalhatnak. A személyi juttatások előirányzata felett kötelezettségvállalási jogkörrel rendelkező intézmény vezetője – e jogkörében eljárva – a Képviselő-testület döntésével megvalósuló feladatváltozás miatt megüresedett álláshelyeket nem töltheti be, az ehhez kapcsolódóan jelentkező megtakarításokat még átmenetileg sem használhatja fel.

(4) Az intézmények a személyi juttatások, a munkaadókat terhelő járulékok és a szociális hozzájárulási adó előirányzatain jelentkező maradvány összegének más kiemelt előirányzatra való átcsoportosítását kezdeményezhetik, azonban a megtakarítások a hatályos jogszabályokat figyelembe véve csak együtt, egymással arányosan módosíthatóak.

(5) Minden olyan esetben, ahol a jogszabály nem alanyi jogon járó illetménypótlékról, illetménykiegészítésről és kereset-kiegészítésről, valamint juttatásokról rendelkezik, az intézmény vezetője annak megállapítása előtt – a fedezet biztosítása érdekében – köteles a polgármester előzetes hozzájárulását kérni. A polgármester az átcsoportosítás fedezetét az általános tartalék című előirányzat terhére biztosítja.
6. Záró rendelkezések
20.§ A Képviselő –testület a költségvetési rendeletet Martfű Város Önkormányzata Képviselő-testületének 2017. évi átmeneti gazdálkodásáról szóló 24/2016. (XI. 25.) önkormányzati rendelet felhatalmazása alapján beszedett bevételek és teljesített kiadások előirányzatának rendeletbe való beépítésével fogadja el.
21.§ (1) Ez az önkormányzati rendelet kihirdetését követő napon lép hatályba.

(2) E rendelet rendelkezéseit 2017. január 1. napjától kell alkalmazni.

Dr. Papp Antal
Szász Éva
polgármester
jegyző

Záradék: 

Egységes szerkezetbe foglalva a módosítást tartalmazó …/2018.(…..) önkormányzati rendelettel 2018. …….-i hatállyal. 










Szász Éva

    jegyző

� Módosította a 13/2017.(XII.01.) önkormányzati rendelet 2017. december 01-jei hatállyal,


� Módosította 8/2017.(V.26.) önkormányzati rendelet 2017. május 27-ei hatállyal, módosította a 13/2017.(XII.01.) önkormányzati rendelet 2017. december 01-jei hatállyal, módosította a /2018.() önkormányzati rendelet 2018. hatállyal,


� Módosította a 8/2017.(V.26.) önkormányzati rendelet 2017. május 27-ei hatállyal, módosította a 13/2017.(XII.01.) önkormányzati rendelet 2017. december 01-jei hatállyal,


� Módosította a 8/2017.(V.26.) önkormányzati rendelet 2017. május 27-ei hatállyal, módosította a 13/2017.(XII.01.) önkormányzati rendelet 2017. december 01-jei hatállyal,

